الجزایرین موقتی پرزیدنتی عبدالقا‌دیر بن صالح، ایستعفا ائدن طیب بیلایزین یئرینه آنایاسا شوراسی باشقانلیغینا کمال فنیش‌ی گتیردی.
دولت تلویزیونوندا یئر آلان خبره گؤره، موقتی پرزیدنت بن صالح، بیلایزین ایستعفاسینی قبول ائدیب یئرینه فنیش‌ین تعیین اولونماسینا راضی‌لیق وئریب.
فنیش، 2016‌دان بو یانا میللی خالق مجلیسینده میللت وکیلی اولا‌راق وظیفه ائدیردی.
طیب بیلایز، 10 فوریه‌ده عبدالعزیز بوتفلیقه طرفین‌دن الجزایرده محکمه حاکمیتی‌نین تپه‌سین‌دکی آنایاسا شوراسی‌نین صدرلیگینه تعیین اولونموشدو. بیلایز، اؤزونو ده هدفه آلان اعتراضلار اوزرینه دونن ایستعفا وئرمیشدی.
الجزایرلی‌لر، سوی آدلارینا ایستیناد ائده‌رک "اوچ ب" دئیه آدلاندیردیق‌لاری، موقتی پرزیدنتی بن صالح، باش ناظیر نورالدین بدوی و حکومتی، سون اولا‌راق دا محکمه‌نین ان یوکسک مقامیندا آنایاسا شوراسی‌نین صدری طیب بیلایزین گئتمه‌سی مسئله‌سینده گؤستریلرینده تک سس‌لی کوتلوی بیر داورانیش اورتایا قویموشدو.
الجزایرده 20 ایلدیر حکومت اولان پرزیدنت بوتفلیقه، تخمینن 1.5 آی داوام ائدن اعتراضلار و اوردونون "خبردارلیق‌لاری" نتیجه 2 آوریلده ایستعفا ائتمیشدی.
